**Tájékoztató a *Szakdolgozati konzultáció 1* és *2* kurzusokhoz**

**2025/2026-os akadémiai év**

A 2025/26-os tanévben a *Szakdolgozati konzultáció 1* (1. félév) és *Szakdolgozati konzultáció 2*(2. félév) kurzusokat a Tanulmányi Igazgatóság  a hallgató kijelölt témavezetőjéhez rendeli.

* A hallgató köteles **már szeptemberben megkezdeni a konzultációt** a témavezetővel.
* A kurzusok értékelését **a témavezető** adja a hallgató munkája alapján
* **Az abszolutórium megszerzésének feltétele** mindkét kurzus teljesítése.
* A konzultációk célja, hogy a hallgató lépésről lépésre, a témavezető iránymutatásával készítse el a szakdolgozatát.

***Szakdolgozati konzultáció 1.* (őszi félév) – Teljesítési feltételek**

A félév végére a hallgatónak meg kell küldenie az alábbiakat a témavezetőnek:

* A hallgató min. 3x konzultál a félév során.
* A szakdolgozat **egyik fő fejezete** és a **bevezetés** megírása.
* **Tartalomjegyzék** összeállítása.
* **Legalább 10 forrásból álló szakirodalmi jegyzék**, szabályos hivatkozásokkal elkészítve.

***Szakdolgozati konzultáció 2.* (tavaszi félév) – Teljesítési feltételek**

* A hallgató min. 3x konzultál a félév során.
* A hallgató legkésőbb **2026. március 31-ig** köteles a **véglegesnek gondolt szakdolgozatot** eljuttatni a témavezetőnek.
* A témavezető a szakdolgozat előrehaladottsága és a konzultációk alapján ad **értékelést**.